Þegar búið er að benda á þemað og maður er farinn að sjá klisjukenndu mýturnar endurtaka sig verður andspyrna ofbeldismanna , tröllanna , frekar vandræðaleg og máttlaus . Klisjum á borð við að konur séu geðsjúkir og ómarktækir lygarar sem stíga fram og tala um ofbeldi sem þær hafa verið beittar . Hin íslenska alkóhólíska meðvirkni tekur yfir . Ráðandi öfl síðustu áratuga hafa málað upp mynd af gerendum og þolendum . Þolendaskömmun og gerendameðvirkni virðist innréttuð í samfélagsgerðina . Tökum afstöðu Setjum hlutina í samhengi og reynum að sjá stóru myndina . Það þarf einbeittan ásetning til afneitunar til að sjá ekki hvernig karlar hafa kerfisbundið misnotað valdastöðu sína . Með orðræðu sem þeir stýra . Alls staðar leynast góðir menn sem kunna á valdið og eru tilbúnir til að beita því . Höfnum þessari misbeitingu á valdi , bendum áfram á klisjukenndu og ofnotuðu frasana sem ofbeldismenn nota til að komast undan því að axla ábyrgð á hegðun sinni . Þannig erum við samsek í því að viðhalda samfélagsgerð sem nærir jarðveg ofbeldis og meðvirkni . Tökum afstöðu og trúum þolendum . Þorsteinn V. Einarsson Karlremba verður femínisti PistillKarlmennskan Karlmennskuhugmyndir og afleiðingar þeirra á líf okkar og umhverfi eru viðfangsefni Þorsteins V. Einarssonar , sem gerir grein fyrir því hér hvaðan hann kemur , reynsluna af því að vera óupplýst karlremba sem verður femínisti . Ferli sem tengist unglingsdrengjum , naglalakki og kynjafræðikennara .